Demons

«Demons», ամերիկյան Imagine Dragons ռոք խմբի կողմից ձայնագրված երգ։ Երգի պրոդյուսերը Ալեքս դա Քիդն է, իսկ հեղինակները են Imagine Dragons֊ի խմբի անդամները և պրոդյուսեր Ալեքս դա Կիդը։ Երգը հայտնվել է իրենց «Continued Silence» հիմնական դեբյուտային լեյբլ֊մինի ալբոմում, ինչպես նաև «Night Vision» դեբյուտային ստուդիական ալբոմում՝ որպես ալբոմի վեցերորդ սինգլ։

«Demons» երգը առաջին անգամ թողարկվել է 2013 թվականի հունվարի 28-ին American triple ռադիոկայանով, իսկ ապրիլի 1֊ին՝ ժամանակակից ռոք֊ռադիոկայաններով։ «Demons» երգը ինդի ռոք բալլադ է, բառերը նկարագրում են գլխավոր հերոսին, որը զգուշացնում է մարդու սխալների կարևորության մասին։

Երգը գրանցել է կոմերցիոն հաջողություն՝ դառնալով խմբի երգերի ցանկում երկրորդը՝ «Radioactive» երգից հետո։ Այն շուրջ 12 շաբաթ մնացել է Billboard Hot 100 հիթ շքերթի լավագույն տասնյակում․ միայն չորս շաբաթ շարունակ զբաղեցրել է 6-րդ հորիզոնականը։ Սա Imagine Dragone-ի երկրորդ երգն է, որը շուրջ մեկ տարի մնացել է Billboard Hot 100-ում։

2014 թվականի տվյալներով ԱՄՆ-ում վաճառվել է ավելի քան 3 միլիոն օրինակով։ Գրանցել է նաև համաշխարհային հաջողություններ՝ լինելով տարբեր երկրների հիթ շքերթներում։ 2014 թվականին երգը ստացել է «Տարվա միջազգային տեսահոլովակ» մրցանակը MuchMusic Video Awards մրցանակաբաշխությունում, ինչպես նաև «Տարվա ալտերնատիվ ռոք երգ» մրցանակը iHeartRadio Music Awards-ում։

Տեսահոլովակ 
«Demons» երգի տեսահոլովակի մասին MTV-ի հաղորդման ընթացքում ասվում էր, որ այն շատ լավ կհամապատասխանի «Ժամանակն է. Երբեմնի և խամաճիկը դառնում է պայթյունավտանգ» նկարագրությանը։ Նկարահանվելով 2013 թվականի փետրվարի 9-ին Նևադայում, Լաս Վեգասում ելույթի ժամանակ՝ տեսահոլովակը պարունակում է կադրեր նվագախմբի և ուղեկցող խմբի կենդանի կատարումներից՝ համակցված տեսարաններ և թողարկվել է 2013 թվականի մայիսի 7-ին։

Պատկերված են տարբեր բարդություններով անձիք, ինչպես օրինակ ծնողական բռնության չարաշահման զոհ, այրի, զինվորական վետերան, անորեքսիայով տառապող մարդ, որն ապշած հայածքով նայում է ինքն իրեն հայելու մեջ։

Տեսահոլովակը ավարտվում է 17 տարեկանում մահացած Թայլեր Ռովինսոնին (1995-2013) հարգանքի տուրքի խոսքերով, որը եղել է խմբի երկրպագուն և մահացել է 2013 թվականի մարտին՝ պայքարելով քաղցկեղի դեմ։

Քավեր տարբերակներ 
Երգի առաջին քավեր տարբերակը կատարել է երգչուհի Մաշան իր ՅուԹյուբյան ալիքում։ Ռայան Սիքրեսթի պաշտոնական կայքում նրա կատարումը ներկայացվել է որպես հոգով լի բալլադ, որը փոխարինում է ստուդիայի ծանր ռոքային տարբերակին նուրբ, արձագանքող դաշնամուրի ձայնով՝ ցուցադրելով նրա հզոր ձայնային տվյլաները և իսկապես ցուցադրելով խոսքերի թաքնված հզոր իմաստը։

2013 թվականի նոյեմբերի 11-ին ԱՄՆ-ի 5-րդ «The Voice» մրցույթի ընթացքում Վիլլ Չեմփլինը կատարել է այս երգի մեկ այլ տարբերակ։ 2013 թվականի դեկտեմբերի 11-ին ԱՄՆ X Factor 3-րդ եթերաշրջանի ժամանակ Ջեֆ Գաթը նույնպես կատարել է երգի իր տարբերակը

Երգացանկ

Չարթերներ

Շաբաթական չարթերներ

Ամենամյա չարթեր

Հավաստագրեր

Թողարկման պատմություն

Մրցանակներ և առաջադրումներ

Ստեղծագործական անձնակազմ 
 Դեն Ռեյնոլդս - վոկալ, բաս թմբուկ, փոքր թմբուկ, ակուստիկ կիթառ, (2008 թվականից մեր օրեր)։
 Բեն Մակկի - բաս-կիթառ, բեկ վոկալ, ստեղնաշարային գործիքներ, ակուստիկ բաս-կիթառ, տոմ-տոմ, ակուստիկ կիթառ, բաս թմբուկ (2009 թվականից մեր օրեր)։
 Վեյն Սերմոն - կիթառ, էլեկտրական մանդոլինա, ալտ, բեկ վոկալ, ակուստիկ կիթառ, փոքր թմբուկ, ջութակ (2009 թվականից մեր օրեր)։
 Դեն Պլատցման - հարվածային գործիքներ, վիոլոնչելլո, ալտ, բեկ վոկալ, ակուստիկ կիթառ, փոքր թմբուկ, ջութակ (2011 թվականից մեր օրեր)։

Ծանոթագրություններ 

Imagine Dragons երգեր
2012 երգեր